Autóvásárlásra is kaphatok személyi kölcsönt?
Igen, általában használt autó vásárlására igényelnek személyi kölcsönt. Mivel a személyi kölcsön szabad felhasználású hitel, akár egy külföldi tulajdonban lévő autó is megvásárolható ezzel a finanszírozási formával.
hu
Kaphatok személyi kölcsönt, ha készpénzben kapom a jövedelmem?
Készpénzes jövedelem esetén NAV jövedelemigazolásra lesz szükség, amelyen a bank láthatja, hogy az igénylőnek lesz miből fizetnie a törlesztőket. Ezen kívül kell még egy munkáltatói igazolás, ami mutatja, hogy van legalább 3 hónap munkaviszony, illetve letelt a 3-6 hónap próbaidő.
hu
Lehet személyi kölcsönből pótolni egy lakáshitelnél az önerőt?
Személyi kölcsön nem használható fel önerőként lakáshitelhez, ugyanis ez növelné a lakáshitelezés kockázatát. Ezért a lakáshitellel párhuzamosan, vagy az azt megelőző 3 hónapon belül igényelt személyi kölcsönök, fedezetlen hitelek felhasználását ellenőriznie kell a bankoknak. Legalábbis azt, hogy ezen összegek nem képezik-e részét a lakásvásárlás önerejének.
hu
Meglévő hitelt kiválthatok személyi kölcsönnel?
A személyi kölcsön hitelkiváltásra is igényelhető, ám nem mindegy, hogy a kiváltandó hitel ugyanannál a banknál, vagy egy másiknál van-e. Amikor dedikáltan hitelkiváltás a cél, akkor a bank a kiváltandó hitel havi törlesztőjével már nem számol a JTM vizsgálat során, hiszen ezt a későbbiekben már nem kell fizetni.
hu
Melyek a személyi kölcsön legfontosabb feltételei?
A személyi kölcsön igényléséhez megfelelő nagyságú igazolt jövedelemmel kell rendelkeznünk, legalább három hónapja az adott munkahelyen kell dolgoznunk, valamint nem állhatunk már próbaidő alatt.
hu
Melyik a legbiztonságosabb személyi kölcsön?
A kamatkockázat a személyi kölcsönök esetében is jelen van, ezért érdemes végéig fix kamatú hitelt választani, ahol a havi törlesztő a futamidő során nem változhat.
hu
Mennyi idő alatt kapjuk meg a személyi kölcsönt?
Amennyiben minden szükséges dokumentumot benyújtottunk a bank részére (jövedelemigazolás, munkáltatói igazolás, legalább 3 havi bankszámlakivonat), a hiteligénylésünket pedig pozitívan bírálta el a bank, akkor általában egy héten belül megérkezhet számlánkra a pénzt.
hu
Mennyi személyi kölcsönt kaphatok?
Személyi kölcsön esetében általában legfeljebb 10 millió Ft vehető fel, de sok bank 6-8 millió Ft-nál húzta meg az elérhető maximális összeget.
hu
Milyen célokra igényelhető személyi kölcsön?
A személyi kölcsön alapvetően egy szabad felhasználású hitel, így az adós bármire költheti a felvett összeget. Ugyanakkor a bankok kínálnak konkrét hitelcélhoz kapcsolódó személyi kölcsönöket is, így igényelhető például lakásfelújításra, vagy autóvásárlásra is.
hu
Nyugdíjasként vehetek fel személyi kölcsönt?
A nyugdíj kiszámítható, stabil jövedelem, ezért a bankok elfogadják személyi kölcsön igénylésekor. A bankok ugyanakkor meghatároznak egy maximális életkort, ameddig hiteleznek, ez általában 65-70 év.
hu